cyanic-selkie/wikianc huggingface dataset:
Niskavuoren naiset (vuoden 1938 elokuva)
Juoni
Loviisa tulee myös paikalle ja tyhjentää Ilonan huoneiston ylimääräisestä väestä. Hän haluaa keskustella Ilonan kanssa kahden. Hän rekisteröi välittömästi kaiken, mikä todistaa Aarnen olleen Ilonan luona. Ilona kertoo Loviisalle totuuden, jolloin Loviisa vaatii häntä lopettamaan välittömästi suhteen. Tilannetta mutkistaa entisestään se, että Ilona on raskaana; Loviisaa mukaillen hänelle ja Aarnelle on jo ehtinyt tapahtua "onnettomuus". Periaatteessa Loviisa ja Ilona tulevat hyvin toimeen keskenään, mutta olosuhteet estävät Loviisaa asettumasta Ilonan puolelle.
Lopulta kolmiodraamaa ratkotaan johtokunnan kokouksessa rovastin, vanhan emännän, koulun rehtorin ja kylän muiden vaikuttajien kokoontuessa Niskavuorelle. Martta haluaa uskoa epätoivoisesti, että väite Aarnen ja Ilonan suhteesta on pelkkää juoruilua, Sandran ja Serafiinan juttuja. Kiusallisessa kuulustelussa Ilona kieltäytyy kertomasta totuutta luonaan vierailleesta miehestä. Simolan isäntäkin on kiinnostunut Ilonasta, ja hän valehtelee olleensa öinen vierailija koululla. Loviisa olisi valmis naittamaan Ilonan Simolaan. Martta yrittää pelastaa luhistuvan avioliittonsa raahaamalla lapsensa kuulustelupaikalle. Epätoivoisen tempauksen jälkeen Aarne vihdoin paljastaa olleensa mies Ilonan luona. Aarne ja Ilona poistuvat Niskavuorelta ja koko pitäjästä voivottelujen ja ihmettelyjen saattamina. Loviisan mielestä Aarnella ei ole enää asiaa Niskavuorelle.
Arviot
Hänen suoritustaan ei ylittänyt Emma Väänänen eikä Rauni Luomakaan, joka myönsi haastattelussa Niskavuori-elokuvaa tehtäessä, että tuo muinainen suoritus kelpaa yhä malliksi täydellisestä roolin sisäistämisestä.
Huomioita
Valentin Vaala ohjasi aiheesta värielokuvan Niskavuoren naiset vuonna 1958. Matti Kassila tarttui aiheeseen 1980-luvulla. Elokuvan Niskavuori (1984) alkupuoli perustuu Niskavuoren naisiin.
Koko elokuvaidean alkuunpanija oli toinen käsikirjoittaja Jaakko Huttunen. Hän kuoli yllättäen viisi päivää ensi-illan jälkeen. Niskavuoren naiset kattoi valmistuskustannuksensa kolmessa kuukaudessa. Vuoden 1949 loppuun mennessä sen kokonaistuotto oli 2 418 928 markkaa.
Aulis Saarijärvi
Aulis Saarijärvi (s. 1954 Alavus) on suomalainen kirjailija. Hän on toiminut myös muun muassa valtion autonkuljettajana, katsastusmiehenä, yrittäjänä ja toimittajana. Hänen opintoihinsa kuuluvat autokatsastajakoulutus, turvamieskoulutus, yo-merkonomi, painopinnanvalmistaja sekä mekaanikko.
Saarijärvellä oli antikvaarisia kirjakauppoja Helsingissä. Viimeisin oli kuuluisa kirjahuutokaupoistaan, laajasta numismatiikan ja filatelian kauppaosaamisesta. Myöhemmin Saarijärvi ajoi kirjamyyntibussillaan ympäri Suomea markkinoilla, messuilla sekä erilaisissa tilaisuuksissa.
Natiivimainonta
Natiivimainonta tarkoittaa digimediassa julkaistuja tekstejä, jotka ulkoisesti näyttävät journalismilta mutta ovat maksettua mainontaa. Sisällön tuottaa mainostaja itse.
Suhtautuminen natiivimainontaan on ristiriitaista. Mediassa monet pelkäävät sen rappeuttavan journalismia, toisaalta jotkut pitävät sitä ratkaisuna journalismin kriisiin.
Natiivimainonnassa on oltava merkintä, josta sen tunnistaa mainokseksi. Erilaisia ilmaisuja ovat "sponsoroitu sisältö" ja "kaupallinen yhteistyö". Digimainonnan etujärjestö IAB Finland on julkaissut vuonna 2015 Natiivimainonnan oppaan.
Pääosin natiivimainonnalla hankkii rahoituksensa Mustread-julkaisu. Esimerkki Sanoma Oy:n sivulla natiivimainontaa tarjoavasta sivusta: "Teet itse omaa yleisöä kiinnostavaa sisältöä Sanoman medioihin niiden puhuttelutapaa mukaillen."
Kritiikki
Toimittaja Sanna Ukkola kirjoittaa Ylen sivulla, että ottaessaan natiivimainonnan käyttöön media on myynyt sielunsa. Ukkola pitää sanaa natiivimainonta järkyttävänä jargonina ja huonona suomena.
Professori Janne Seppänen pitää Mediayhteiskunta-verkkosivulla natiivimainontaa feikkijournalismina ja vertaa sitä valeuutisiin, siksi että sekään ei kyseenalaista maksajansa toimintaa.
Rumba-lehti teki vuonna 2015 natiivimainonnasta aprillipilan. Se tarjosi halukkaille normaalia haastattelua 50 eurolla, maireaa haastattelua 150 eurolla.
Kattokruunu
Kattokruunun lyhyt historia
Ensimmäiset kattokruunut kehitettiin keskiajalla kirkkoihin ja luostareihin suurten salien valaisemiseksi. Ne olivat usein puisia ristejä, joihin lyötyihin piikkeihin kynttilöitä voitiin kiinnittää. Rakennelmat hilattiin köyden varassa ylös. 1100- ja 1200-luvulla käytettiin avoimia pronssi- tai rautarenkaita, joiden yläpinnassa oli kynttilöiden kiinnityspiikit.
1400-luvulta lähtien palatseissa ja varakkaiden kodeissa saattoi nähdä jo monimutkaisempia rengas- ja kruunumallisia kattokruunuja. Kattokruunun asema statussymbolina vahvistui, ja 1700-luvun alussa koristeelliset messinkisin käsivarsin ja lukemattomin kynttilöin varustetut kruunut olivat jo yleisiä esimerkiksi kauppiaiden kodeissa. Lasin käsittelyssä edistyttiin, ja 1700-luvun aikana lyijylasin valmistuskustannukset putosivat. Tämän lasityypin valoa hajottavat ominaisuudet tekivät siitä ihanteellisen ja suositun materiaalin kattokruunuihin, ja näin syntyi niin sanottu kristallikruunu. 1700- ja 1800-lukujen aikana kehiteltiin yhä hienompia kattokruunuja, kunnes rakennelman viehätys ja suosio laskivat ensin kaasu- ja sitten sähkövalon yleistyessä.
Muuta
Kattokruunut saattavat olla selvästi muita katosta riippuvia valaisimia painavampia, ja jotkut vaativat erityisiä kattokiinnikkeitä tai katon vahvistamista.
Garm
pienoiskuva|Manalan jumalatar [[Hel ja Garm-koira. Johannes Gehrtsin piirros vuodelta 1889.]] Garm ( "koira") on skandinaavisessa mytologiassa susimainen koirademoni, joka vartioi Helin eli manalan sisäänkäyntiä. Ragnarökin viimeisessä taistelussa Garm tappaa Tyr-jumalan, mutta kuolee samalla itsekin. Garmin ulina kuuluu maan pinnalle asti ja se edustaa ragnarökin voimia. Garm osallistuu ragnarökissä Helin ja muiden pahojen olentojen kanssa hyökkäykseen jumalia ja einherjaria vastaan. Garmia pidetään kahlehdittuna Gnipan luolassa, josta se vapautuu vasta ragnarökin koittaessa.
Joskus Garmia pidetään samanlaisena kuin Fenris-susi. Sitä on myös verrattu muinaisen Kreikan mytologiassa mainittuun manalan vahtikoira Kerberokseen.
Joonas Olkkonen
Joonas Olkkonen (s. 19. helmikuuta 1976 Lahti) on suomalainen kaksoistrap-ampuja. Hän edustaa Lahden Ampumaseuraa.
Yhdysvaltain itsenäisyyspäivä
Yhdysvaltain itsenäisyyspäivä (engl. Independence Day tai Fourth of July) on 4. heinäkuuta. Tuona päivänä vuonna 1776 toinen mannermaakongressi hyväksyi itsenäisyysjulistuksen, jolla se julisti maan itsenäiseksi.
Ensimmäinen itsenäisyyspäivän juhla järjestettiin vuosi itsenäisyysjulistuksen jälkeen, vuonna 1777. Tuolloin Philadelphiassa ammuttiin kunnialaukauksia ja sotilaat pitivät paraatin.
Kongressi sääti itsenäisyyspäivän kansalliseksi vapaapäiväksi vuonna 1941.
Petter Hansson
pienoiskuva|Petter Hansson vuonna 2008. Carl Johan Petter Hansson (s. 14. joulukuuta 1976 Söderhamn, Ruotsi) on ruotsalainen jalkapalloilija, pelipaikaltaan puolustaja.
Hansson edusti muun muassa kotimaassaan Söderhamn FF:ää ja Halmstads BK:ta, Alankomaissa SC Heerenveeniä sekä Ranskan Ligue 1:ssä Stade Rennes'tä, jonka kapteeniksi hänet nimettiin kaudeksi 2008–2009.
Jarno Mattila
Jarno Mattila (s. 10. marraskuuta 1984 Valkeakoski) on suomalainen jalkapalloilija, joka on edustanut Veikkausliigassa ja Ykkösessä Valkeakosken Hakaa sekä Futsal-liigassa Futsal Mad Maxia. Hän on pelipaikaltaan vasen laitalinkki tai laitapuolustaja mutta on pelannut aikaisemmin urallaan myös hyökkääjänä.
Houhajärvi (kylä)
Houhajärvi on kylä Sastamalan kaupungissa Pirkanmaalla. Kylä sijaitsee Houhajärven etelärannalla ja siihen kuuluu useita kulmakuntia.
Kylä on muodostunut kahden keskiaikaisen kylän, Houhalan ja Hannulan, yhdistyessä. Kylät sijaitsivat järven eri puolilla. Houhajärvi on asutettu naapurikyliin vertattuna myöhään. Houhala ja Hannula ovat yhdistyneet 1800-luvun aikana, ja Houhalan alkuperäinen kylätontti on hylätty.
Lentävä hollantilainen
thumb|250px|[[Albert Pinkham Ryderin maalaus Lentävä hollantilainen.]] Lentävä hollantilainen on kansantarun mukaan aavelaiva, jonka näkeminen ennustaa epäonnea kaikille sen nähneille.
Tarinan versioita
Toisinaan taas sanotaan erinäisten ihmisten kieltäneen Deckeriä yrittämästä Kap Hornin kiertämistä, ja lopulta itse enkelin ilmestyneen Deckeriä varoittamaan. Decker vastasi: ”Kierrän Kap Hornin, vaikka joutuisin purjehtimaan tuomiopäivään asti!”
Kolmannen tarun mukaan aavelaivan kapteeni oli Barent Fokke, joka kuljetti mukanaan mustaa koiraa ja oli myynyt sielunsa paholaiselle. Hänen kohtalokseen koitui ikuinen risteily merillä vailla sataman löytymistä.
Tarinoita havainnoista
Huhun mukaan Lentävä hollantilainen on saaristossa Etelä-Amerikan liepeillä (14.51667°N, -43.28333°W), mutta saaria ei ole etsinnöistä huolimatta löydetty. Toiseen maailmansotaan mennessä Lentävä hollantilainen on sanottu nähdyn ainakin kymmenen kertaa. Vuonna 1939 Etelä-Afrikan False Baylla kuusikymmentä rantalomailijaa näki aavelaivaksi kuvaamansa ilmiön.
Lentävän hollantilaisen legendaa vastaa maalla Jerusalemin suutari eli vaeltava juutalainen. Lentävää hollantilaista on tehnyt tunnetuksi säveltäjä Richard Wagner samannimisellä oopperalla (1843).
Viihteessä
Elokuvassa Pirates of the Caribbean: Kuolleen miehen kirstu (2006) esitetään uusi näkemys Lentävän hollantilaisen legendasta: siinä komennossaan kyseistä laivaa pitää naisen takia sydämensä kirstuun lukinnut Davy Jones. Hänen tehtävänsä on saattaa merellä kuolevat manalaan, jolloin hän saisi kymmenen vuoden välein vierailla maissa päivän ajan. Kohtaloonsa pettyneenä hän on kuitenkin laiminlyönyt tehtävän ja purjehtii pitkin meriä keräämässä kuolevien merimiesten sieluja laivalleen satavuotiseen palvelukseen ja lykkää näin näiden joutumista manalaan. Davy Jonesin voi surmata vain lävistämällä hänen sydämensä, mutta surmatyön tekijän on otettava Jonesin paikka Lentävän hollantilaisen kapteenina.
Aku Ankka -piirtäjä Carl Barks on esitellyt Lentävän hollantilaisen samannimisessä sarjakuvassaan.
Kirjailija Brian Jacques on kirjoittanut kaksi Lentävä hollantilainen -aiheista kirjaa. Piirrossarjassa Paavo Pesusieni esiintyy vihreänhohtoinen haamu, jota kutsutaan Lentäväksi hollantilaiseksi.
Mauri Kunnaksen Hui kauhistus! -kirjassa on pieni runonpätkä ja kappale tarinaa lentävästä hollantilaisesta kirottuine miehistöineen.
Lentävä hollantilainen esiintyy myös One Piece -mangassa, ja sen kapteeni on Vander Decken.
Tom Holtin Flying Dutch parodiaromaani käsittelee legendaa.
Valto Tynnilän ja Martti Jäppilän säveltämä ja sanoittama foxtrot Lentävä hollantilainen, jonka Ville Alanko ja Dallapé-orkesteri levyttivät vuonna 1930, oli oman aikansa menestyslevyjä. Myöhemmin laulusta ovat tehneet omat tulkintansa muun muassa Teijo Joutsela ja Kullervo Linnan Humppa-Veikot, Tapio Rautavaara sekä Mikko Järvinen.
Neal Broten
Broten aloitti jääkiekkouransa Minnesotan yliopiston joukkueessa kaudella 1978–1979. Minnesota North Stars varasi hänet NHL:ään 1979 varaustilaisuuden kolmannella kierroksella numerolla 42. Kauden jälkeen hänet valittiin Yhdysvaltojen maajoukkueeseen, joka onnistui seuraavana vuonna talviolympialaisissa sensaatiomaisesti voittamaan olympiakultaa. Kauden 1980–1981 Broten pelasi vielä yliopistosarja NCAA:ta ennen kuin aloitti NHL-uransa. Hän pelasi lyhyttä Saksassa pelattua ajanjaksoa lukuun ottamatta Minnesotassa niin kauan, kunnes joukkue muutti Dallasiin ja vaihtoi nimekseen Dallas Stars. Dallasista Broten kaupattiin kesken kauden 1994–1995 New Jersey Devilsiin, missä hän voitti Stanley Cupin tehden mestaruuden ratkaisseen maalin Detroit Red Wingsiä vastaan finaalisarjan neljännessä ottelussa. Kaudella 1996–1997 hän pelasi vielä Los Angeles Kingsissä ja uudelleen Dallas Starsissa, jonka jälkeen lopetti uransa.
Inke Mikkola
Inke Mikkola (oik. Ingeborg (Inke) Aina Lemmitty Maattola; 29. heinäkuuta 1910 – 4. huhtikuuta 1992) oli suomalainen näyttelijä.
Neal Broten
Yhteensä Brotenin tehot NHL:n runkosarjassa olivat 1099 ottelussa 289 maalia, 634 syöttöä eli yhteensä 923 tehopistettä. Pudotuspeleissä hänen saldonsa oli 135 ottelussa 35 maalia, 63 syöttöä eli 98 tehopistettä. Maajoukkueurallaan hän osallistui olympialaisten lisäksi vuosien 1979 ja 1990 MM-kisoihin sekä 1981 ja 1984 Kanada Cupiin. Vuonna 1998 Broten palasi lopettamisensa jälkeen kaukaloon kolmeksi otteluksi auttamaan Yhdysvaltojen maajoukkuetta MM-karsinnoissa. Hänen avullaan joukkue selvitti karsinnat ja pysyi MM-kisojen A-sarjassa.
Inke Mikkola
Hän sai Pro Finlandia -mitalin 1964.
Inke Mikkola tuli tunnetuksi monista operettirooleistaan Turun teattereissa. Hänen puolisonsa oli kapellimestari Almos Maattola.
Fintoto
thumb|right|Fintoton pelejä. Fintoto Oy oli suomalaisten totopelien järjestämisestä ja markkinoinnista vastaava yritys. Se perustettiin vuonna 2001. Yhtiön koko osakekannan omisti Suomen Hippos ry, joka vastasi totopeleistä Fintoton perustamiseen saakka. Suomen ravikilpailuiden lisäksi se tarjosi mahdollisuuden pelata myös ulkomaisia hevosurheilutapahtumia.
Gorgosaurus
Gorgosaurus on suku teropodien Tyrannosauridae-heimossa. Paleontologit ovat tunnistaneet suvusta tyyppilajin Gorgosaurus libratus.
Fintoto
Vuoden 2012 alusta lähtien Fintoto Oy vastasi kaikkien hevospelien myymisestä Suomessa. Aikaisemmin hevospelejä Suomessa järjesti Fintoton lisäksi myös Veikkaus Oy, jolla oli valikoimissaan V5- ja V75-pelit.
Fintoton tehtäviin kuuluivat muun muassa:
Fintoto Oy:n pääkonttori sijaitsi Espoossa. Yrityksen toimitusjohtajana toimi lokakuusta 2014 lähtien Pertti Koskenniemi. Häntä ennen tehtävässä toimi vuosina 2010–2014 Markku Breider. Häntä edelsi Fintoton toimitusjohtajana yhtiön perustamisesta vuoteen 2010 Ilmari Halinen.
Vuonna 2017 Fintoto Oy, Raha-automaattiyhdistys (RAY) ja Veikkaus Oy yhdistyivät yhdeksi valtion omistamaksi rahapeliyhtiöksi, jonka nimeksi tuli Veikkaus Oy. Peliyhtiöiden sulautumisvaihetta varten perustettiin peli-integrointiyhtiö FRV Evo Oy. .
Valittujen taisto
Valittujen taisto on yhdysvaltalaisen P. C. Castin romaani. Teos on julkaistu suomeksi Eeva Koskimiehen kääntämänä ja Harlequinin kustantamana 2010.
Gorgosaurus
Gorgosaurus libratus oli lihansyöjädinosaurus, joka eli liitukauden lopulla noin 70 miljoonaa vuotta sitten. Se oli pituudeltaan 7–8 metriä ja painoi 2,5 tonnia. Fossiileja on löydetty Yhdysvaltojen ja Kanadan länsiosista. Lajin kuvaili paleontologi Lawrence Morris Lambe vuonna 1914.
Gorgosaurus libratus oli pääpiirteissään samanlainen kuin useimmat muut suuret Tyrannosauridae-heimon lajit, kuten Tyrannosaurus rex, Daspletosaurus ja Albertosaurus. Sillä oli suurikokoinen pää, suuret ja kaarevat hampaat, pienet kaksisormiset eturaajat ja voimakkaat jalat. Gorgosaurus muistuttaa eniten sen läheistä sukulaista Albertosaurusta. Jotkut tutkijat epäilevätkin Gorgosauruksen olevan pelkkä Albertosaurus-sukuun kuulunut laji.
Liyabé Kpatoumbi
Liyabé Kpatoumbi (s. 25. toukokuuta 1986 Atakpamé, Togo) on togolainen jalkapalloilija, joka edustaa Togon pääsarjassa ASKO Karaa. Pelipaikaltaan Kpatoumbi on hyökkääjä.
Maajoukkueura
Kpatoumbi on pelannut Togon maajoukkueessa vuodesta 2009 alkaen. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.
Toni Kähkönen
Toni Kähkönen (s. 29. lokakuuta 1986 Vaasa) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Espoo Bluesissa, Oulun Kärpissä ja KooKoossa yhteensä 534 runkosarjaottelua tehopistein 134+125=259 ja 88 playoff-ottelua tehopistein 27+20=47. Kähkönen toimi Bluesin kapteenina vuosina 2009–2012 ja KooKoon kapteenina vuosina 2017–2019. Hän voitti Kärpissä Suomenmestaruuden vuonna 2014 sekä Bluesissa hopeaa vuosina 2008 ja 2011. Kähkönen pelasi urallaan myös Ruotsissa ja Unkarissa. Uransa viimeisen kauden 2021–2022 hän pelasi Mestis-joukkue Kiekko-Espoossa, jonka kapteenina Kähkönen toimi. Hän pelasi myös 11 A-maaottelua.
Seuraura
Kähkönen syntyi Vaasassa, mutta aloitti jääkiekon Espoossa. Hänen kasvattajaseuransa on Espoon Palloseura, josta Kähkönen siirtyi B-juniori-ikäisenä Espoo Bluesiin. Hän voitti A-nuorten SM-hopeaa vuonna 2007 ja pronssia vuonna 2006. Kaudella 2006–2007 Kähkönen debytoi myös Bluesin SM-liigajoukkueessa, missä hän sai tililleen 13 runkosarjaottelua jääden niissä ilman tehopisteitä. Kähkönen teki liigadebyyttinsä Bluesin kauden neljännessä ottelussa 21. syyskuuta 2006 JYPiä vastaan.
Kausi 2007–2008 oli Kähkösen tulokaskausi SM-liigassa. Hän teki 31 runkosarjaottelussa tehot 5+5=10 sekä 17 playoff-ottelussa tehot 2+2=4. Kähkösen liigauran avausmaali syntyi kauden neljännessä ottelussa 21. syyskuuta 2007 vieraissa Helsingin IFK:ta vastaan, tasan vuotta myöhemmin hänen liigadebyyttinsä jälkeen. Kähkönen oli kuitenkin runkosarjasta noin kolme kuukautta sivussa polvivamman takia. Hän voitti SM-hopeaa keväällä 2008 ja teki kaudeksi 2008–2009 vuoden mittaisen jatkosopimuksen Bluesin kanssa.
Kausi 2008–2009 oli Kähköselle ensimmäinen kokonainen ja ehjä SM-liigassa, ja hän teki 57 runkosarjaottelussa tehot 16+10=26. Kähkönen oli Bluesin kolmanneksi paras maalintekijä. Hän myös jakoi yhdeksällä osumallaan koko kevään 2009 pudotuspelien maalipörssin voiton joukkuetoverinsa Ryan Kellerin kanssa. Kähkösen liigauran ensimmäinen kypärätemppu syntyi 23. maaliskuuta 2009 puolivälierien kuudennessa ottelussa vieraissa Pelicansia vastaan. Hän teki ottelussa myös syöttöpisteen. Kähkösen ottelun ensimmäinen maali jäi Bluesin voittomaaliksi, ja hänet palkittiin Ilta-Sanomien kahden tähden tähtipelaajana. Kähkönen pelasi kauden aikana myös kuusi ottelua Mestarien liigassa tehopistein 1+1=2.
Kähkönen nimettiin kaudeksi 2009–2010 Bluesin kapteeniksi. Hän teki SM-liigan yhden kauden piste-ennätyksensä tehoilla 21+13=34, joilla Kähkönen oli Bluesin paras maalintekijä ja kolmanneksi paras pistemies. Hän jakoi SM-liigan maalipörssin kymmenennen sijan Pelicansin Vili Sopasen ja TPS:n Ville Vahalahden kanssa. Kähkönen voitti myös SM-liigan alivoimamaalipörssin neljällä osumallaan. Hänet valittiin tammikuun 2010 SM-liigan kuukauden pelaajaksi. Kähkösen kauteen mahtuu myös muutaman viikon mittainen poissaolo olkapäävamman takia. Hän onnistui tekemään ensimmäisen runkosarjassa viimeistellyn hattutempun 23. tammikuuta 2010 vieraissa Tampereen Ilvestä vastaan, jolloin Kähkönen teki Bluesin kaikki maalit ja palkittiin Ilta-Sanomien kolmen tähden tähtipelaajana. Toukokuussa 2010 hän teki kaksivuotisen jatkosopimuksen Bluesin kanssa.
Alkukausi 2010–2011 meni sekä Kähköseltä että Bluesilta hyvin ailahtelevaisesti Joukkueen päävalmentaja Lauri Marjamäen mukaan hän pelasi paljon puolikuntoisena ja joutui lopulta viikoiksi sivuun joulukuussa 2010. Kähkönen oli kuitenkin iskussa kevään 2011 pudotuspeleissä, jolloin hän oli kahdeksalla osumallaan Bluesin paras maalintekijä ja voitti SM-hopeaa. Pudotuspelien onnistujana tunnettu Kähkönen onnistui tekemään kypärätempun 26. maaliskuuta 2011 kuudennessa puolivälieräottelussa Porin Ässiä vastaan. Hän teki 3–0-voittoon päättyneessä ottelussa Bluesin kaikki maalit, palkittiin Ilta-Sanomien kolmen tähden tähtipelaajana ja ratkaisi joukkueelle välieräpaikan. Bluesista tuli samalla kaikkien aikojen ensimmäinen "Villi kortti" -kierrokselta välieriin asti edennyt joukkue.
Kaudella 2011–2012 Kähkönen oli 13 osumallaan Bluesin kolmanneksi paras maalintekijä. Kaudeksi 2012–2013 hän siirtyi kaksivuotisella sopimuksella Oulun Kärppiin. Kähkönen kuului joukkueen tasaisimpiin suorittajiin ja parhaisiin hankintoihin. Hän oli tehoilla 19+11=30 joukkueen toiseksi paras maalintekijä ja kolmanneksi paras pistemies. Kauden 2013–2014 päätteeksi Kähkönen voitti Suomenmestaruuden.
Kaudeksi 2014–2015 Kähkönen siirtyi vuoden mittaisella sopimuksella Ruotsiin ja SHL-joukkue Leksands IF:n riveihin. Joukkue putosi kauden päätteeksi HockeyAllsvenskaniin, mutta Kähkönen siirtyi sieltä kaudeksi 2015–2016 puolestaan SHL:ään nousseen Karlskrona HK:n riveihin vuoden mittaisella sopimuksella. Hänestä odotettiin joukkueeseen johtavaa pelaajaa, mutta Kähkönen ei mm. onnistunut avamaan kauden aikana maalitiliään. Ruotsalaislehti Aftonbladet listasikin hänet Örebro HK:n Jakub Petružálekin jälkeen SHL:n alkukauden 25 epäonnistuneimmasta pelaajasta toiselle sijalle joulukuussa 2015. Kähkönen siirrettiin loukkaantumissuman aikana puolustajan tontille, jossa hän pelasi valtaosan koko loppukaudestaan. Karlskrona ajautui kauden päätteeksi SHL:n karsintoihin, mutta onnistui kuitenkin säilyttämään sarjapaikkansa voitettuaan AIK IF:n otteluvoitoin 4–1.
Kähkönen palasi kaudeksi 2016–2017 vuoden mittaisella sopimuksella Kärppiin. Hän kärsi kauden aikana loukkaantumisista, mutta jäi kevätkaudella myös kokoonpanon ulkopuolelle. Kähkönen pelasi lopulta vain 34 runkosarja- ja yhden playoff-ottelun. Kaudeksi 2017–2018 hän siirtyi kaksivuotisella sopimuksella KooKoohon. Kähkönen nimettiin joukkueen kapteeniksi. Hän oli 23 syöttöpisteellään KooKoon paras syöttäjä kesken kauden muualle siirtyneiden Patrick Bjorkstrandin ja Jake Newtonin kanssa. Kaudella 2018–2019 Kähkönen voitti joukkueen sisäisen tehotilaston lukemalla +8. Syyskuussa 2019 hän teki KooKoon kanssa loppukauden 2019–2020 kattavan jatkosopimuksen oltuaan alkukauden ilman sopimusta.
Kaudeksi 2020–2021 Kähkönen siirtyi 1+1-vuotisella sopimuksella monikansallisen Bet-at-home ICE Hockey Leaguen unkarilaisjoukkue Fehérvár AV19:n riveihin. Maaliskuussa 2021 hän teki seuran kanssa vuoden mittaisen jatkosopimuksen. Kähkösen sopimus kuitenkin purettiin henkilökohtaisista syistä jo kesäkuussa.
Kähkönen palasi kaudeksi 2021–2022 kotikaupunkiinsa Espooseen ja siirtyi vuoden mittaisella sopimuksella Mestis-joukkue Kiekko-Espooseen. Hänen vahvistettiin siirtouutisen yhteydessä elokuussa 2021 aloittavan myös joukkueen kapteenina. Kähkösen kausi päättyi loukkaantumiseen runkosarjan lopulla ja pudotuspeleissä hän siirtyi Kim Hirschovitsin johtaman valmennustiimin tueksi. Kähkönen voitti kauden päätteeksi Mestis-hopeaa.
Kesäkuussa 2022 Kähkönen ilmoitti omalla Instagram-tilillään lopettaneensa pelaajauransa.
Maajoukkueura
Kähkönen pelasi Suomen A-maajoukkueessa 11 ottelua tehopistein 1+1=2. Hän teki A-maajoukkuedebyyttinsä Česká Pojišťovna Cupin Tampereella pelatussa avausottelussa 16. huhtikuuta 2009 Venäjää vastaan, jolloin Kähkönen teki myös ensimmäisen A-maajoukkuemaalinsa.
Pelityyli
Elite Prospects -sivuston Matias Strozykin mukaan Kähkönen oli puolustava hyökkääjä, joka pelasi yksinkertaista ja fyysistä peliä sekä osasi tarvittaessa nostaa tasoaan hyökkäyspäässä. Kähkönen oli sekä hyvä laukoja että maalinedustapelaaja ja hän oli käyttökelpoinen myös alivoimalla. Kähkönen osasi pelata myös puolustajan pelipaikalla, jossa hän vietti Ruotsissa valtaosan kaudesta 2015–2016. Kähköstä on luonnehdittu pelityyliltään myös voimahyökkääjäksi. Strozykin mukaan hänellä oli kehitettävää kiekollisessa pelissä.
Muuta
Toni Kähkösen lähes 15 vuotta nuorempi hyökkääjänä pelaava pikkuveli Tuomas debytoi kaudella 2021–2022 Kiekko-Espoon Mestis-joukkueessa, jossa puolestaan Toni pelasi uransa viimeistä kauttaan.
Kesäkuussa 2018 Kähkösen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.
Herbert McCabe
thumb Herbert McCabe (1926–2001) oli englantilainen dominikaanipappi, teologi ja uskonnonfilosofi. Hän opiskeli kemiaa ja filosofiaa Manchesterin yliopistossa ja liittyi dominikaaneihin vuonna 1949. McCabe opetti useita vuosia dominikaanien Blackfriars Hallissa Oxfordin yliopistossa.
McCabe tutki ennen kaikkea Tuomas Akvinolaisen ajattelua. Sen lisäksi hän sai vaikutteita Ludwig Wittgensteinilta sekä marxilaisesta poliittisesta ajattelusta. McCabea pidettiin terävästi asioihin pureutuvana saarnaajana.
Opel Corsa
Opel Corsa on Opelin vuodesta 1982 lähtien valmistama pieni henkilöautomalli. Se oli Opelin ensimmäinen pikkuauto ja tuli markkinoille useita vuosia tärkeimpiä kilpailijoitaan Volkswagen Poloa (1975) ja Ford Fiestaa (1976) myöhemmin.
Isossa-Britanniassa Corsaa on myyty alusta alkaen Vauxhall-merkkisenä, lisäksi aiemmin Latinalaisessa Amerikassa ja Lähi-idässä Chevroletina sekä Australiassa Holdenina. Myös muita mallinimiä on käytetty, kuten Opel Vita Japanissa, koska Toyota omistaa siellä oikeudet Corsa-mallinimeen.
Vuoteen 2019 mennessä Corsaa oli myyty maailmanlaajuisesti 13,5 miljoonaa kappaletta.
Luettelo Tampereen puistoista
Luettelo Tampereen puistoista sisältää Tampereen tärkeimpiä kaupunkimaisen ympäristön hoidettuja puistoja. Listaan eivät kuulu metsäiset ulkoilualueet.
Maastohiihto talviolympialaisissa 1972
Maastohiihdossa oli vuoden 1972 talviolympialaisissa ohjelmassa seitsemän kilpailutapahtumaa, joista neljä miesten ja kolme naisten tapahtumaa. Menestynein maastohiihtomaa oli Neuvostoliitto.
Pyhän Katariinan kirkko (Turku)
Pyhän Katariinan kirkko (ent. Kaarinan kirkko, ) on Turussa Nummen kaupunginosassa sijaitseva keskiaikainen kivikirkko, joka on rakennettu 1440–1450-luvuilla. Kirkko sijaitsi Kaarinan alueella vuoteen 1939, jolloin Nummen alue siirrettiin Turun kaupunkiin. Kirkon nykyinen nimi otettiin käyttöön vuonna 1991. Pyhän Katariinan kirkko on Varissuon kirkon ohella toinen Turun Katariinanseurakunnan kirkosta.
Historia
Kaarinan seurakunta mainitaan ensimmäisen kerran vuonna 1309, mutta se on todennäköisesti perustettu jo 1200-luvun alussa. Seurakunnan ja kirkkopitäjän alkuperäinen nimi oli Nummi, mutta vähitellen nimeksi vakiintui Kaarina. Seurakunnan kirkko rakennettiin Aurajoen tuntumaan Nummenmäelle, jossa sijaitsi rautakaudelta periytyvä kalmisto. Turun kaupungin asutus syntyi saman vuosisadan aikana pari kilometriä joen alajuoksulle päin ja se irrotettiin pian omaksi seurakunnakseen. Vuonna 1318 Turun seudulle hyökänneet novgorodilaiset tuhosivat mahdollisesti myös Kaarinan kirkon. Sen seuraajaksi vuonna 1351 rakennettu puukirkko poltettiin 1396 vitaaliveljien ryöstäessä Turun. Nykyinen kivikirkko rakennettiin 1440-1450-luvuilla. Suunnittelijana oli ilmeisesti sama Mecklenburgista saapunut mestari, joka rakensi myös Paraisten kirkon. Kirkon länsieteinen on muurattu vuosina 1697-1699. Vuonna 1939 Nummen alue liitettiin Turkuun, ja 1991 Turun puoleinen osa Kaarinan seurakunnasta erotettiin Turun Katariinanseurakunnaksi. Samalla Kaarinan kirkon nimeksi tuli Pyhän Katariinan kirkko sen keskiaikaisen suojeluspyhimyksen Katariina Aleksandrialaisen mukaan.
Arkkitehtuuri
Kirkon vanhin osa on sakaristo jonka etelänpuoleiseen kylkeen rakennettiin kaksilaivainen kirkkosali. Kaksilaivaisuus viittaa siihen, että kirkko olisi rakennettu kivestä jo 1300-luvulla, samaten kuin kiviaineksen vaakasuora ja tasainen limitys ja päätykoristeiden puute.
Sisustus ja esineistö
thumb|245px|[[Jussi Vikainen|Jussi Vikaisen laatima sankarihautojen muistomerkki vuodelta 1950. Taustalla arkkitehti Ingvald Sereniuksen suunnittelema siunauskappeli vuodelta 1929.]]
Kirkko sai vuonna 2000 lasiteoksen, alttarireliefin Lempeä Maria, jonka on tehnyt tunnettu lasimaalausten tekijä, turkulainen taiteilija Hannu Konola.
Kulttuuriympäristö
Museovirasto on määritellyt Pyhän Katariinan kirkon ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä. Kirkkoympäristöön kuuluvat kirkkotarha kolmine hautakappeleineen, kellotapuli vuodelta 1826, kirkkotori, kirkkoaitat ja alkuperäisillä paikoillaan säilyneet Kaarinan Nummen kylän kantatalot Pappila, Kuikkula, Kylä ja Simola, joiden rakennuskanta on pääosin 1700–1800-luvuilta. Seurakunnan pappila on sijainnut kirkon pohjoispuolella samalla paikalla jo 1200-luvun alusta lähtien.
Valontuoja
Valontuoja on yhdysvaltalaisen P. C. Castin romaani. Teos on julkaistu suomeksi Eeva Koskimiehen kääntämänä ja Harlequinin kustantamana 2010.
Työperäinen stressi
Työperäinen stressi on ensimmäinen askel kohti työuupumusta ja masennusta sekä fyysisiä sairauksia. Työperäistä stressiä ei luokitella ammattitaudiksi, mutta se on Euroopan unionissa selkäsairauksien jälkeen toiseksi yleisin työperäinen terveysongelma. Vuonna 2000 siitä kärsi 28 prosenttia unionin alueen työntekijöistä eli yli 41 miljoonaa ihmistä. Neljännes työstä johtuvista sairauspoissaoloista on stressin aiheuttamia.
Työstressi voi aiheutua monesta eri asiasta. Työpaikalla vallitsevat huonot vuorovaikutussuhteet ovat yksi suuri stressin aiheuttaja. Jos työntekijä kokee, ettei pysty kommunikoimaan esimiehen kanssa tai ettei saa tukea ratkaisuihinsa, hän saattaa stressaantua. Myös kotiolot vaikuttavat työhön. Koti ja työ parhaassa tapauksessa tukevat toisiaan ja antavat positiivisista jaksamista molempiin, mutta paineet kotona vaikuttavat työhön ja päinvastoin. Työn aikatauluttaminen saattaa stressata. Jos työpäivät venyvät tai niistä ei ole mahdollista joustaa, työntekijä kuormittuu.
Työympäristö voi olla stressaava fyysisessä mielessä. Liiallinen melu tai huonot työasennot aiheuttavat stressiä. Yksitoikkoinen tai epämiellyttävä työ ovat stressin aiheuttajia. Merkittävä stressiä aiheuttava tekijä on liian vähäinen mahdollisuus vaikuttaa päätöksentekoon.
Työhyvinvointi
Hyvinvointi on kokonaisvaltainen kokemus. Se sisältää tyytyväisyyden työhön, perheeseen ja yleisesti elämään. Yksilön pitää hyväksyä itsensä ja asennoitua positiivisesti. Yksi tärkeä osa työhyvinvointia on koherenssi eli elämänhallinnan tunne. Se koostuu kolmesta osa-alueesta: ymmärrettävyyden, hallittavuuden ja mielekkyyden kokemuksista. Ymmärrettävyydellä tarkoitetaan sitä, että ihminen kykenee hahmottamaan tilanteen kokonaisuutena eikä vain erillisinä tapahtumina. Hallittavuus on uskoa asioihin ja tapahtumiin vaikuttamisesta. Mielekkyys syntyy, jos tapahtumat koetaan kiinnostaviksi ja haasteellisiksi.
Koherenssin terveyttä edistävä vaikutus perustuu tehokkaaseen stressinkäsittelykykyyn. Vahva koherenssi vähentää stressi- ja uupumusoireita sekä sairauspoissaoloja. Se myös vaimentaa työn haitallisia terveysvaikutteita.
Parhaimmassa tapauksessa työ edistää yksilön henkistä hyvinvointia. Sen vuoksi työhyvinvointiin pitää panostaa. Työterveyshuollon lisäksi esimiesasemassa olevien tulisi edistää työyhteisön tiedonkulkua ja vuorovaikutusta. Palautteen annon pitäisi kulkea molempiin suuntiin, ja työntekijän pitäisi pystyä kertomaan ongelmistaan työnjohdolle.
Työperäisen stressin ehkäiseminen
Työperäinen stressi on ehkäistävissä. Sen vähentämiseen panostaminen on taloudellisin vaihtoehto yrityksille. Lisäksi työterveyslaki määrää, että jokaisella yrityksellä pitää olla työsuojelun toimintaohjelma. Tärkein lähtökohta stressin ehkäisyssä on asiaan sitoutuminen ja työpaikan kaikkien tahojen tasapuolinen huomioiminen. Aluksi pitää tunnistaa vaaratekijät, sitten selvittää, keneen ne voivat vaikuttaa, ja kolmanneksi, mitä niille on tehtävissä.
Merkkejä työperäisen stressin olemassaolosta työpaikalla
Jos työorganisaatiossa ilmenee kiusaamista tai kurinpidollisia ongelmia, työntekijät voivat varmasti pahoin. Työaikojen laiminlyönti ja runsaat poissaolot sekä henkilökunnan runsas vaihtuvuus ovat myös selviä ongelmien ilmenemismuotoja.
Henkilötasolla ongelmista viestivät lisääntynyt päihteiden käyttö ja käyttäytymisvaikeudet. Psyykkiset ongelmat, kuten masennus, univaikeudet ja keskittymisvaikeudet, ovat merkkejä vakavammista ongelmista työpaikalla.
Työstressiin itse vaikuttaminen
Työntekijä on palautunut edellisestä työrupeamasta, kun hän kokee olevansa valmis uusiin haasteisiin. Tähän voi vaikuttaa hyvin paljon itse esimerkiksi jättämällä työasiat työpaikalle, mikäli se vain suinkin on mahdollista. Työasioiden unohtaminen edes hetkeksi edistää palautumista.
Vaikutukset työuran jälkeen
Työstressi voi altistaa masennukselle työssä ollessa, mutta sama voi tapahtua vielä työuran jälkeen. Stressi ja masennus voivat vaikuttaa myös diabeteksen kehittymiseen joko suoraan tai välillisesti heikentyneiden elämäntapojen kautta, ja tutkijat peräänkuuluttavat mielenterveyden ongelmiin puuttumista myös diabeteksen ehkäisyssä.
Eric Strobel
Eric Strobel (s. 5. kesäkuuta 1958 Rochester, Minnesota) on entinen yhdysvaltalainen jääkiekkoilija. Pelipaikaltaan hän oli hyökkääjä.
Strobel aloitti jääkiekkouransa Minnesotan yliopiston joukkueessa, jossa hän pelasi kaudet 1976–1979. Buffalo Sabres varasi hänet NHL:ään 1978 varaustilaisuuden kahdeksannella kierroksella numerolla 133. 1979 Strobel valittiin Yhdysvaltojen maajoukkueeseen ja hän osallistui saman vuoden MM-kilpailuihin. Seuraavana vuonna olympialaisissa Yhdysvallat teki jättiyllätyksen ja voitti olympiakultaa. Strobel solmi välittömästi olympiaturnauksen jälkeen sopimuksen Buffalon kanssa ja aloitti ammattilaisuransa AHL-liigassa Rochester Americans -joukkueessa. Kauden lopussa pudotuspeleissä hänen jalkansa kuitenkin murtui ja hän lopetti pelaajauransa.
Urheilu-uransa jälkeen Strobel on toiminut myyntipäällikkönä. Hänen isänsä, entinen NHL-pelaaja Art Strobel, oli 1980 olympiajoukkueen valmentaja Herb Brooksin valmentaja tämän pelaajauralla. Strobel nimitettiin Yhdysvaltojen Hockey Hall of Fameen vuonna 2003.
Bruce Lockhart
thumb|right|Bruce Lockhart Robert Hamilton Bruce Lockhart (2. syyskuuta 1887 Anstruther, Fife, Skotlanti – 27. helmikuuta 1970) oli brittiläinen toimittaja, diplomaatti, kirjailija, vakooja ja jalkapalloilija.
Lockhart liittyi nuorena Britannian ulkoministeriön palvelukseen ja ennen ensimmäistä maailmansotaa hänet lähetettiin varakonsuliksi Moskovaan Venäjälle. Siellä työskennellessään hän pelasi jalkapalloa Moskovan lähellä sijainneen englantilaisomisteisen Morozovin puuvillatehtaan joukkueessa. Lockhart pelasi jalkapalloa enimmäkseen vuonna 1912, jolloin joukkue voitti Moskovan liigamestaruuden. Hänen veljensä John Lockhart pelasi rugbya Skotlannin maajoukkueessa.
Lockhart oli Britannian Moskovan-pääkonsulina helmikuun vallankumouksen puhjetessa 1917, mutta hän lähti Venäjältä ennen lokakuun vallankumousta samana vuonna. Hän palasi Neuvosto-Venäjälle tammikuussa 1918 pääministeri Lloyd Georgen ja ministeri Alfred Milnerin lähettämänä Ison-Britannian hallituksen edustajana. Lockhart kysyi uuden neuvostohallituksen kantaa japanilaisten kulkemiseen Venäjän halki taisteluun Saksaa vastaan itärintamalle, mutta sai kieltävän vastauksen. Vuonna 1918 Lockhart ja kuuluisa brittiläinen agentti Sidney Reilly pidätettiin epäiltyinä bolševikkien johtajan Vladimir Leninin murhayrityksestä. Lockhart oli vangittuna Neuvosto-Venäjällä ja hänet tuomittiin kuolemaan, mutta hänet vaihdettiin ”salaisten agenttien” vaihtokaupassa venäläisen diplomaatti Maksim Litvinovin kanssa ja palautettiin kotimaahansa.
Lockhart kirjoitti kokemuksistaan omaelämäkerrallisen teoksen Memoires of British Agents vuonna 1934.
Toisen maailmansodan aikana Lockhart oli komentajana brittiläisen propagandan järjestämisessä vihollista vastaan. Hän oli myös brittiläinen yhteysviranomainen Edvard Benešin johtaman Tšekkoslovakian pakolaishallituksen luona. Sodan jälkeen hän jatkoi kirjoittamista, luennoimista ja BBC:n radio-ohjelmien lähettämistä Tšekkoslovakiaan yli kymmenen vuoden ajan.
Lockhart kuoli 83-vuotiaana vuonna 1970.
Pallepähkylä
Pallepähkylä eli samara on kasvien hedelmätyyppi, joka on erikoistunut pähkylän tyyppi. Pallepähkylä on kuiva ja avautumaton hedelmä, jolla on yksi lenninsiipi. Pallepähkylä on eräs sopeutuma ilmateitse leviämiseen. Tämäntyyppisiä hedelmiä on useilla puusuvuilla, kuten jalavilla, saarnilla ja vaahteroilla. Myös koivujen ja leppien pähkylät ovat siipipalteisia ja tuulilevitteisiä, mutta niissä ei ole laajempaa lenninsiipeä, eikä niitä kutsuta samaroiksi.
Mossoró
Mossoró [-ro´] on kaupunki Brasiliassa Rio Grande do Norten osavaltiossa. Kaupungin väkiluku on noin 263 000 (2011).
Mossoró on puuvillanviljelyalueen kauppakeskus. Siellä on myös suolantuotantoa ja yliopisto.
Heikki Järnefelt
Heikki Järnefelt aloitti lapsuudenkotinsa Suvirannan vieressä sijaitsevan Tuusulanjärven ja sen eliöstön kenttätutkimukset vuonna 1914 keräten aineistoa järven kaloista, planktonista, pohjaeläimistä ja kalojen loisista. Hän kartoitti myös järven pohjamateriaalin ja rantakasvillisuuden. Useita vuosia kestäneiden Tuusulanjärven tutkimusten tulokset Järnefelt julkaisi 160-sivuisessa väitöskirjassaan vuonna 1921. Vuonna 1924 Järnefelt nimitettiin Helsingin yliopiston limnologian dosentiksi.
Järnefeltistä tuli Helsingin yliopiston ensimmäinen limnologian eli sisävesien tutkimuksen professori vuonna 1931, ja hän tutki 1930–1950-luvuilla Suomen järvien vesibiologiaa sadoissa eri järvissä. 1950-luvulla Järnefelt oli jäsenenä Suomen vesistöjen likaantumista tutkineesta vesiensuojelukomiteassa, joka jätti mietintönsä vuonna 1958.
Fluoripiihappo
Fluoripiihappo eli heksafluoripiihappo (H2SiF6) on kaksiarvoinen vahva happo, joka tunnetaan vain vesiliuoksinaan ja hydraatteinaan. Yhdistettä käytetään muun muassa alumiinin tuotannossa ja veden fluoraukseen.
Ominaisuudet
Fluoripiihappoa ei tunneta vapaana vedettömänä yhdisteenä vaan ainoastaan sen vesiliuokset tai hydraatit ovat pysyviä. Väkevistä vesiliuoksista yhdiste kiteytyy mono- tai dihydraatteina, joita voidaan pitää myös sen oksoniumsuoloina. Fluoripiihappo on vahva happo ja reagoi emästen kanssa muodostaen suolojaan heksafluorisilikaatteja. Kuumennettaessa tai fluoripiihappoliuoksia tislattaessa se hajoaa vetyfluoridiksi ja piitetrafluoridiksi.
Valmistus
Fluoripiihappoa muodostuu suuria määriä fosforihapon valmistuksen yhteydessä käsiteltäessä fluoriapatiittia, joka sisältää usein mukanaan myös piidioksidia, väkevällä rikkihapolla. Fluoripiihappoa voidaan valmistaa myös piidioksidin ja fluorivedyn välisellä reaktiolla, mutta usein piidioksidin tilalla käytetään piitetrafluoridia. Yhdisteen suurin tuottajamaa on Yhdysvallat.
Käyttö
Fluoripiihapon tärkein käyttökohde on alumiinin tuotanto, mihin tarkoitukseen siitä valmistetaan alumiinifluoridia ja kryoliittia. Siitä saadaan sen suoloja heksafluorisilikaatteja neutraloimalla emäksen avulla ja näin voidaan valmistaa esimerkiksi natriumheksafluorisilikaattia. Fluoripiihappo on myös yksi veden fluoraukseen käytettävistä kemikaaleista. Yhdisteellä on myös bakteerien ja sienten kasvun estävää vaikutusta, minkä vuoksi sitä on käytetty puunsuoja-aineena. Muita käyttökohteita ovat esimerkiksi metallipintojen puhdistus ja kiillotus.
Lentokenttä (Vantaan kaupunginosa)
Lentokenttä on Vantaan keskiosissa sijaitseva kaupunginosa, johon kuuluu Helsinki-Vantaan lentoaseman alue kiitoteineen, huolto- ja suoja-alueineen sekä lentoasemarakennuksen tontti pysäköintialueineen. Lentokentän kaupunginosa kuuluu Aviapoliksen suuralueeseen.
Lentokentän kaupunginosa on Vantaan suurin työpaikkakeskittymä. Vuoden 2013 lopussa kaupunginosa tarjosi työtä yli 10 300 ihmiselle, joista enemmistö toimi palvelusektorilla. Asukkaita oli vuoden 2020 lopussa vain 10. Pinta-alaltaan 14,3 neliökilometrin laajuinen kaupunginosa on Vantaan suurin. Asuntoja ei meluhaittojen takia alueella enää juurikaan ole, sillä ne rajattiin 2000-luvun kaupunginosajaon muutoksissa toisaalle. Lentoasemalta saapuu tai sinne lähtee arkipäivisin keskimäärin 500 lentoa. Vuonna 2015 kentän kautta matkusti yli 16 miljoonaa ihmistä.
Alueelle on sijoittunut monien lentoyhtiöiden toimistoja, logistiikkapalveluita rahtiasemineen ja lentokonehalleja korjaamoineen. Lentoasemalla on pelastusasema (joka on koko Keski-Uudenmaan pelastuslaitoksen päätoimipiste), pohjavedenottamo ja sähkölaitos turvaavat pääasiassa lentoaseman toimintaa. Ammattiin valmistavaa koulutusta antaa kaupunginosassa Finavian perustaman ANS Finland -yhtiön Avia College. Lentokentän vesitorni purettiin 2010-luvulla.
Lentoasemarakennuksessa on ravintoloita, kauppoja ja pankkeja sekä majoitustiloja. Osa palveluista on kuitenkin varattu vain turvatarkastuksessa käyneille matkustajille. Lentoaseman yhteydessä on myös linja-autoliikenteen terminaali, ja Kehärataan kuuluva rautatieasema.
Lentokenttäalueelta huuhtoutuvien hulevesien käsittelyä on suunniteltu parannettavan, jotta kenttäalueella muun muassa lentoturvallisuuden vuoksi käytettävät ympäristölle haitalliset kemikaalit kuten jäänestoaineet eivät pääsisi Keravanjoen sivupuro Kylmäojan läntiseen haaraan. Aiemmin huonoon kuntoon päässeen Kylmäojan veden laadussa on onneksi ollut parantumista, joka ilmenee myös taimenten nousukudun palautumisena puroon.
Anton Balasingham
Nuoruus
Anton Balasingham syntyi 4. maaliskuuta 1938 Jaffnassa tuolloin brittien hallitsemalla Ceylonilla. Etniseltä taustaltaan hän oli tamili ja hänet tunnettiin usein lempinimellä Bala. Balasingham opiskeli Sacred Heart Collegella ja myöhemmin vasemmistolaisena tunnetulla Nelliady Central Collegella.
Ceylon (vuodesta 1972 Sri Lanka) oli itsenäistynyt vuonna 1948. Balasinghamin ollessa 18-vuotias Ceylonin pääministeriksi oli noussut Solomon Bandaranyke. Bandaranyke tunnettiin singaleesinationalistina. Hän ajoi esimerkiksi sinhalan kielen tekemistä maan ainoaksi viralliseksi kieleksi. Nationalistinen politiikka johti väkivaltaisuuksiin ja Bandaranayke salamurhattiin vuonna 1959. Balasinghamiin Bandaranyken kausi teki kuitenkin vaikutuksen etenkin kansalaisoikeuksien kaventamisen kautta. Hän oli alkanut tutustua hindulaiseen vedanta-filosofiaan ja alkoi pitää maan valtauskonto buddhalaisuutta rasismin värittämänä. Balasingham oli myös Colombossa julkaistun lehti Virakesarin toimittaja. Hän oli alkanut toimia myös tamilien vapautusliikkeessä.
Tamilitiikerit
Balasinghamin ensimmäinen vaimo oli tamili, jonka hän oli tavannut työskennellessään kääntäjänä briteille. Vaimonsa sairastumisen takia pari matkusti hoitoja varten Lontooseen. Hoidosta huolimatta ensimmäinen vaimo kuoli kuuden vuoden sairastamisen jälkeen. Balasingham meni uusiin naimisiin Lontoossa vuonna 1978. Hänen toinen vaimonsa oli australialainen Adele Ann Willby. Willbystä tuli myöhemmin miehensä rinnalla merkittävä vaikuttaja tamilien vapautusliikkeessä ja etenkin sen naisjäsenten parissa. Pariskunta muutti Sri Lankaan vuoden 1983 tamilien vastaisten mellakoiden yhteydessä tarkoituksena osallistua aktiivisemmin tamilien vapautusliikkeen toimintaan. Tamilien vapautusliike oli tällä välin jakautunut useisiin ryhmiin, joista johtavaksi oli vuonna 1977 noussut Velupillai Prabhakaranin perustama järjestö Tamilitiikerit. Balasinghamista tuli Tamilitiikerien tärkein strategi ja edustaja julkisuudessa. Tamilitiikerit kävivät puolestaan veristä sisällissotaa maan hallitusta vastaan.
Balasingham sairastui munuaisten vajaatoimintaan, jonka takia hänet salakuljetettiin Sri Lankasta hoitoon ulkomaille vuonna 1999. Hän sai munuaissiirron Norjan Oslossa ja asui myöhemmin vaimonsa kanssa Lontoossa. Balasingham tuli ulkomailla erityisen tunnetuksi Tamilitiikerien ja Sri Lankan hallituksen välisten neuvottelujen yhteydessä. Balasingham edusti Tamilitiikereitä norjalaisten välittäjien aikaansaamissa rauhanneuvotteluissa vuonna 2002, joita varten hän matkusti jälleen takaisin Jaffnaan. Samana vuonna Tamilitiikerit ja Sri Lankan uusi pääministeri Ranil Wickremasinghe saivat viimein aikaan tulitaukosopimuksen keskenään. Tamilitiikerit olivat paljolti Balasinghamin vaikutuksesta siirtyneet kauemmas kokonaan oman valtionsa vaatimisesta. Balasinghamin johdolla he vaativat nyt pikemminkin jonkinlaista sisäistä itsehallintoa tamilien asuttamille alueille (Tamil Eelam). Monien mielestä myös hänen vaikutuksestaan Tamilitiikerit saivat joissakin länsimaalaisissa piireissä mainetta progressiivisena järjestönä.
Balasingham kuoli syöpään 14. joulukuuta 2006.
Polttoainemaksu
thumb|220px|[[Dieselöljy|Diesel- ja moottoripolttoöljyn tankkauskahvat]] thumb|220px|Varoitus ja kielto polttoöljyn käytöstä.
Polttoainemaksu on Suomessa maksettava rangaistusluonteinen maksu, joka peritään, jos ajoneuvossa käytetään moottoribensiiniä ja dieseliä lievemmin verotettua tai verotonta polttoainetta, kuten kevyttä polttoöljyä tai moottoripolttoöljyä dieselin sijasta taikka petrolia tai lentokonebensiiniä bensiinin sijasta. Näiden käyttäminen ajoneuvossa ilman polttoainemaksun maksamista on kiellettyä.
Ulkomailta tuotuna hyötyajoneuvon polttoaine on tullitonta 400 litraan asti.
Maksun tarkoitus
Polttoainemaksu kannetaan tällaisen polttoaineen käytön estämiseksi. Maksu on suuruudeltaan sellainen, että alemmin verotettuja polttoaineita ei voi käyttää kannattavasti. Polttoainemaksun suuruus on autoilla 330–1 500 euroa päivältä ja muilla ajoneuvoilla 100–670 euroa päivältä. Kyseisten polttoaineiden käytöstä on ilmoitettava ja maksu suoritettava Liikenteen turvallisuusvirastolle (Trafi) etukäteen. Jos ilmoitusta ei ole tehty ja lievemmin verotettua polttoainetta tai merkkejä sen käytöstä tavataan ajoneuvossa, polttoainemaksu määrätään korotettuna. Polttoainemaksu koskee kaikkia Suomessa ja ulkomailla rekisteröityjä ajoneuvoja sekä myös rekisteröimättömänä ja suljetulla alueella käytettäviä ajoneuvoja.
Veneet
Myös dieselmoottorilla varustetuissa yksityisissä huviveneissä on saanut käyttää vuoden 2008 alusta alkaen vain verollista polttoainetta. Lain mukaan "Yksityisestä huvialuksesta, jossa käytetään moottoribensiiniä tai dieselöljyä lievemmin verotettua tai verotonta polttoainetta, määrätään polttoainemaksua. Maksua kannetaan maksuvelvollisuuden aiheuttavan käytön estämiseksi, eli lain keskeisenä sisältönä on siten kevyen polttoöljyn ja moottoripolttoöljyn käyttökielto huviveneilyssä." Määräys koskee kaikkia Suomen aluevesillä käytettäviä suomalaisia tai ulkomaisia huviveneitä.
Valvonta
Dieselajoneuvoissa käytettäviä polttoaineita tarkastaa ja valvoo Tullilaitos. Tarkastuksia tehdään satunnaisesti. Vuosina 2011 ja 2012 käyttötapauksia on tullut Trafin tietoon noin 60–70 vuodessa, mikä on enemmän kuin aiemmin. Trafin lakimies Maria Ikkala on kertonut, ettei muista tapausta, jolloin auton polttoainemaksu olisi maksettu etukäteen.
Poikkeukset
Polttoainemaksua ei tarvitse suorittaa maa- ja metsätaloudessa ja maatilatalouden harjoittajan yksityistaloudessa käytettävästä traktorista.
Myös moottorityökoneet tai vastaavat ovat maksusta vapaita, jos niitä ei käytetä muuhun kuin työtehtäviinsä tai niiden siirtyessä työalueelta toiselle.
Polttoainemaksusta ovat vapaita kuorma- ja linja-autot, jotka käyttävät nestekaasua, maakaasua tai muuta vastaavaa kaasumaista polttoainetta käyttävät sekä metaania käyttävät henkilö- ja pakettiautot. Lisäksi polttoainemaksusta on vapautettu ajoneuvot, joita käytetään kilpailukalenteriin merkityssä kilpailutapahtumassa tai siihen valmistauduttaessa, moottorireet sekä turvetyömaa-traktorit. Myös puukaasuajoneuvot ovat vapaita polttoainemaksusta.